kardosdrur/scandi-wiki huggingface dataset:
Kulturmiljøpædagogik

Kulturmiljøpædagogikken er læring/undervisning, som praktiseres/tillempes i kulturmiljøer som arkæologiske pladser, kulturhistoriske bygninger og større bygnings- og landskabsmiljøer. Det man ser, hører og føler har stor betydning for læringen samt for at kunne sige, at det var netop her, det skete.

Se også
 Nordisk Centrum for Kulturarvspædagogik

Miljøpædagogik
Uddannelse
Museumspædagogik

Museumspædagogik er undervisning, som anvender museer og deres samlinger som læringsredskab. Indlevelse og kreative skabelsesprocesser udgør typiske elementer i læringsprocessen, hvor man knytter forbindelse til besøgerens tanker og fantasi for at vise, hvordan det kunne have været.

Pædagogik
Arkivpædagogik

Arkivpædagogik er undervisning, som foregår i et arkiv. Man benytter sig af arkivalier – de samlede dokumenter – som læringsmiddel for besøgeren. Kilderne taler direkte til besøgeren og kan derfor ”svare direkte” på besøgerens spørgsmål. Opdagelsesglæde og autensitet udgør typiske elementer i læringsprocessen.

Undervisning
Kunstpædagogik

Kunstpædagogik er undervisning med formålet at øge forståelsen for kunst. Begrebet anvendes ofte i sammenhæng med de oprindelige begreber kunstdannelse og estetisk dannelse.

Kan også være undervisning som benytter kunst og billeder for at øge kundskab og forståelse hos besøgere. Dialog, deltagernes krativitet og tolkninger udgør typiske elementer i læringsprocessen.

Undervisning
Pædagogik
Nordisk Centrum for Kulturarvspædagogik

Nordisk Centrum for Kulturarvspædagogik (NCK) er et nordisk udviklingsprojekt. Formålet med virksomheden er at fremme livslang læring med fokus på museums-, arkiv-, kunst- og kulturmiljøpædagogisk virksomhed.

NCK fungerer som et forum for aktive og interesserede inden for det kulturarvspædagogiske område. Via møder, erfaringsudveksling og kurser udvikles kulturarvspædagogikken for at befæste sin plads inden for livslang læring.

Via uddannelses- og forskningsindsatser samordner NCK kunst og kulturarv inden for emnet pædagogik. NCK udvikler teoretisk og metodisk kundskabsdannelse inden for de pædagogiske retninger arkivpædagogik, kulturmiljøpædagogik, kunstpædagogik og museumspædagogik.

NCK er placeret i Östersund, Sverige, og drives som et tværsektorelt projekt af Jamtli  Jämtlands läns museum, Föreningsarkivet i Jämtlands län samt Landsarkivet i Östersund.

Eksterne henvisninger 
 Jamtli: Jämtlands läns museum
 Föreningsarkivet i Jämtlands län 
 Landsarkivet i Östersund .

Pædagogik
Svensk kultur
Uddannelse i Sverige
Östersund
Humble

Humble (på langelandsk udtalt Humle) er en by på Langeland med , beliggende 12 km nord for Bagenkop og 14 km syd for Rudkøbing. Byen hører til Langeland Kommune og ligger i Region Syddanmark.

Humble hører til Humble Sogn. Humble Kirke ligger på en høj bakketop i den nordlige ende af byen.

Seværdigheder 
Lidt nord for kirken ligger den 4.000 år gamle gravhøj Kong Humbles Grav, som består af 70 randsten, en stor langhøj og en kæmpehøj på toppen.

6 km nordøst for byen ligger Skovsgård Gods, der ejes af Danmarks Naturfond og er offentligt tilgængeligt i sommerhalvåret. Godset rummer tyendemuseum, vognmuseum og skovbrugsmuseum.

Faciliteter 
Humble har Dagli'Brugs, købmand, sportsforretning og bageri. Indtil 2017 havde byen en boghandel, fra 1975 under navnet Stürup Boghandel. Humble Kro & Hotel har bygget 7 nye værelser i 2008 og kan huse selskaber på op til 150 personer.

Musikefterskolen i Humble har øvelokaler, lydstudie og orkestergrav til koncert og teater. Skolen står hvert år for julekoncerter, gospelkoncerter, musicals osv. i byen.

Humble Skole blev indviet i 1960 som Humble Centralskole. I 2011 blev Børnehuset Rævehøj en del af Humble Skole. Det blev Naturbørnehaven Søbanke i Bagenkop også. Samme år startede børn fra Asylcenter Holmegaard, der har en afdeling i Humble, i Rævehøj og specielle asylklasser. I 2015 gik 23 børn i asylbørnehaven Sommerfuglene. Skolen har inkl. asylklasserne 210 elever, fordelt på 0.-6. klassetrin.

Historie 
Byen hed i Valdemars Jordebog Humlæthwet, som er sammensat af de to led "humle" (plantenavn) og tved (rydning) og altså betyder "skovrydningen med humleplanter".

1800-tallet 
I slutningen af 1800-tallet havde Humble lægebolig, købmandsforretning, andelsmejeri og savværk. Humble Skytte- og Forsamlingshus, der ikke findes længere, blev grundlagt i 1884 – en afskrift af husets første protokol frem til 1896 er bevaret.

Jernbanen 
Humble havde station på Langelandsbanen (1911-62). Som banens største mellemstation havde den en ret stor stationsbygning. Den er tegnet af arkitekt Helge Bojsen-Møller og er bevaret på Vågebjergvej 5B.

Se også 
 Kong Humbles Grav

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer på Langeland
Vissenbjerg

Vissenbjerg er en by på det centrale Fyn med  og kendt for sin storkro og sit terrarium. Byen er den højst beliggende by på Fyn. Byen ligger i Assens Kommune og hører til Region Syddanmark. Midt i Vissenbjerg står et 80 m højt radiokædetårn, bygget i 1950'erne sammen med andre lignende tårne i Danmark som kan ses syv km væk og er byens vartegn. Tårnet er ejet af TDC og er i dag mobilmast.

Vissenbjerg var tidligere hovedby i Vissenbjerg Kommune, der blev nedlagt i 2007.

Nordens ældste fund af homo sapiens, Koelbjergmanden dateret til ca. 8300 f.Kr. svarende til tidlig Maglemosekultur, stammer fra Vissenbjerg. Ved siden af terrariet åbnede formidlingscenteret Koelbjergmanden - Istiden, den 27. maj 2023.

Landskabet ved Vissenbjerg 

De store højdeforskelle præger især vejen med bakken syd for Vissenbjerg. Bakken har mere end 50 højdemeter og har sin top midt i byen. Den går under navnet "Vissenbjergbakken" for tilrejsende, mens den af Vissenbjerggensere kaldes "Kirkehellebakken".

I Vissenbjergskoven findes punktet "Udsigten", hvorfra man har udsyn over hele Højfyn.

Kultur 
Vissenbjerg Kirke stammer oprindeligt fra 1150 og var en trækirke i romansk stil, men i 1200 opførtes i stedet en i sten. I 1500 blev den ombygget til sengotik. Det er en af Fyns største landsbykirker og den højest beliggende kirke på Fyn.

Terrariet er en zoologisk have med reptiler, og det er blandt Skandinaviens største. Det er samtidig Danmarks største terrarium.

Vissenbjergrøverne 
Allerede omkring år 1104 er der blevet skrevet og fortalt historier om de frygtindgydende røvere fra Vissenbjerg, der boede i underjordiske gange under skovene omkring Vissenbjerg.

Ifølge sagn rummede Skoven ved Afgrunden hjemstedet for røverbanden "Vissenbjergrøverne," der skabte skræk og rædsel hos rejsende. Derfor kaldes skoven ved Vissenbjerg for Røverskoven. På denne baggrund findes der i Vissenbjerg by en årlig fest kaldet Røverfesten. Festen er i dag en større begivenhed med kendte musikere. Røverfesten forgår altid i uge 31.

H. C. Andersen så første gang sit navn på tryk i 1822, da han fik udgivet en tekst om Røverne i Vissenbjerg.

Referencer 

 
Byer i Assens Kommune

ja:ヴィッセンビャウ
Bregninge Kirke (Svendborg Kommune)

Bregninge Kirke ligger i Bregninge Sogn, Svendborg Kommune, på øen Tåsinge.

Kirken er en af Danmarks højest beliggende med sine 74 meter over havets overflade.

Eksterne kilder og henvisninger 

 Bregninge Kirke hos denstoredanske.dk
 Bregninge Kirke hos KortTilKirken.dk
 Bregninge Kirke på danmarkskirker.natmus.dk (Danmarks Kirker, Nationalmuseet)
 Bregninge Kirke  hos nordenskirker.dk

Kirker i Svendborg Kommune
Kirker i Fyens Stift
Kirker i Svendborg Amt
Christian Frederik Zeuthen

Christian Frederik lensbaron Zeuthen (14. december 1794 i København – 12. oktober 1850 i Hvalsø) var en dansk lensbaron og politiker.

Zeuthen var uddannet jurist i 1815 og arbejdede derefter nogle år i udlandet som diplomat i bl.a. Wien. I 1828 købte han Tølløse Slot, Sonnerupgård og Søgård, og i 1843 fik han oprettet det sidste baroni i Danmark, Baroniet Zeuthen. I 1829 giftede han sig med den adelige Sophie Hedvig Schulin.

Som politiker repæsenterede han Højre og var 1845-1848 medlem af Holbæk Amtsråd. I 1848 blev han kongevalgt medlem af Den grundlovgivende Rigsforsamling, og han var en af de få medlemmer, der stemte imod Grundloven og var medlem af Godsejerforeningen. 

Han var både hofjægermester og kammerherre.

Han døde barnløs, og baroniet gik først til hans kone og siden til hans svoger, Christian Frederik Schulin-Zeuthen.

Eksterne henvisninger 
 

Diplomater fra Danmark
Jurister fra Danmark
Godsejere fra Danmark
Amtsrådsmedlemmer
Riddere af Dannebrog
Lensbaroner fra Danmark
Christian Frederik
Personer fra København
Medlemmer af Den Grundlovgivende Rigsforsamling
Stænderdeputerede fra Østifterne
Personer i Dansk Biografisk Leksikon
Kammerherrer fra Danmark
Hofjægermestre fra Danmark
Keld Bordinggaard

Keld Bordinggaard (født 23. november 1962) er en dansk fodboldtræner og tidligere fodboldspiller. Han var senest cheftræner for Silkeborg IF og assistenttræner i Mainz 05. Sidenhen har Bordinggaard taget UEFAs Master for International Players. Han er i dag CEO i BORDINGGAARDFOOTBALL.

Karriere 

I sin aktive karriere spillede Keld Bordinggaard bl.a. for OB, VB og Silkeborg IF i den hjemlige liga. Han var kendt som en teknisk-kreativ spiller med et godt overblik. I 1983 var Bordinggaard med til at vinde “the Double”, det danske mesterskab og pokalturneringen, for Odense Boldklub. Efterfølgende tog hans aktive karriere ham til Wichita Wings i Kansas, USA, og til Panionios i Grækenland. Han afsluttede sin aktive karriere i henholdvis Silkeborg IF i 1997.  

I 2000 spændte Bordinggaard igen støvlerne på, da præsenteret som spillende assistenttræner i Vejle Boldklub. Det blev overgangen til cheftrænerposten, og i 2001 blev Bordinggaard cheftræner i Vejle Boldklub. Med et hold bestående af unge talenter sikrede han klubben en 2. plads i 1. division og førte dermed klubben op i Superligaen. Da Keld Bordinggaard i 2002 sagde ja til jobbet som assistenttræner på det danske landshold, valgte Vejle Boldklub at satse på en permanent løsning på posten.

Fra 2002-2006 var Keld Bordinggaard assistenttræner for Morten Olsen og Danmarks fodboldlandshold, hvor han blandt andet var en del af den danske kvalifikation til EM i Portugal i 2004. I hans aktive karriere spillede han selv fire landskampe i de rød-hvide farver.

Han stod i spidsen for Danmarks U/21-landshold fra 2006 til 2011. Den 24. maj 2012 blev han præsenteret som ny cheftræner for Silkeborg IF som afløser for Troels Bech. Efter en række dårlige resultater, som placerede klubben sidst i Superligaen, blev han fyret den 11. november 2012.

I 2014 blev Bordinggaard præsenteret som en del af Kasper Hjulmands nye trænerteam i FSV Mainz 05, hvilket han var en del af indtil 2015. Sidenhen har hans fodboldrejse taget ham igennem træneruddannelser (UEFA Pro Licens) og UEFAs Master for International Players (MIP), som uddanner tidligere internationale spiller til overgangen til forskellige dele af sportmanagement. Han blev den første i verden til at have begge uddannelser.

Siden 2015 har Bordinggaard været grundlægger og CEO i konsulentvirksomheden BORDINGGAARDFOOTBALL, som assisterer fodboldklubber og forbund med strategisk management med fodboldspillet i centrum.

Referencer

Eksterne henvisninger 
 Keld Bordinggaard  på mainz05.de
 Keld Bordinggaard på DBU

Fodboldspillere fra Danmark
Fodboldspillere fra Odense Boldklub
Fodboldspillere fra Vejle Boldklub
Fodboldtrænere fra Vejle Boldklub
Fodboldtrænere fra Danmark
Jupiter Day

Jupiter Day er et dansk rockband der blev dannet i 1996 i Odense af forsangeren Mark Rosenér og trommeslageren Phillip Sørensen. Efter kort tid tilsluttede guitaristen Michael Radmer Johannisson og Phillips bror, bassisten Thomas Sørensen sig bandet. Året efter fik bandet en keyboardspiller, Jesper Wagner, og opførte kort tid efter deres første koncert på det lokale spillested Rytmeposten som opvarmning for Luksus og Mew til et P4-arrangement.

I 1999 flyttede bandet til København for at opnå en pladekontrakt. Flere pladeselskaber viste interesse for bandet og i 2000 underskrev bandet kontrakt med Sony Music.

I slutningen af 2001 udkom den første single "Empty Space".

Gruppens selvbetitlede debutalbum udkom i februar 2002. Det var indspillet i 2001 i Belgien og blev produceret af Zed der tidligere har arbejdet med The Cure, Kent og The Charlatans. Albummet modtog fire ud af seks stjerner i musikmagasinet GAFFA. Ved Danish Music Award var gruppen nomineret til Årets nye danske navn, mens albummet fik prisen får Årets danske cover.

I oktober 2002 meddelte forsangeren Mark Rosenér at han forlod bandet, og siden har bandet ikke udsendt ny materiale. Mark Rosenér har efterfølgende udgivet flere singler som solokunstner og er blevet forsanger i bandet Phonovectra.

Diskografi 
Album
Jupiter Day (2002)

Singler
 "Empty Space" (2001)

Referencer

Eksterne henvisninger 
Jupiter Day på Discogs

Rockgrupper fra Danmark
Musikgrupper fra 1996
University of Tasmania

University of Tasmania (forkortet: UTAS, UTas eller Tas Uni) er et velrenommeret, australsk universitet med tre afdelinger på Tasmanien. 

Det er det fjerdeældste af de australske universiteter, grundlagt i 1890. Universitetet er medlem af organisationen Association of Commonwealth Universities (= "Sammenslutningen af universiteter i commonwealthlandene"), og man samarbejder med universiteter i andre lande for at kunne give studerende international erfaring. Desuden har universitetet udvekslingsordninger med flere end 40 institutioner i Europa, Asien og Nordamerika.

De to hovedafdelinger er Sandy Bay Campus, som ligger ca. 5 minutter fra bymidten af Hobart, og Newnham Campus, der ligger ca. 10 minutter fra den mindre by, Launceston. Den tredje afdeling er den lille Cradle Coast Campus (tidligere: North-West Study Centre), som ligger i Burnie, og den tilbyder en mindre antal universitetsgrader, men også førsteårsstudier i en række emner for at tiltrække studerende fra den del af øen og for at muliggøre studier i emner vedrørende bestemte egnes landbrugsområder eller regioner.

Kronprinsesse Mary er uddannet i jura og økonomi fra University of Tasmania.

Eksterne henvisninger 
 Officiel hjemmeside

Universiteter i Australien
Paheli

Paheli er en indisk Bollywoodfilm fra 2005, instrueret af Amol Palekar.

Handling 

Den smukke pige Lachchi (Rani Mukherjee) bliver gift med den rige mand Kishanlal. I Kishanlals hus bliver hun venner med hans søster Gajrobhai (Juhi Chawla). Allerede dagen efter brylluppet forlader Kishanlal huset for at tjene penge. En ånd forelsker sig i Lachchi. Han tager form og udseende af hendes mand og de lever godt sammen i 5 år. Men så dukker den rigtige Kishanlal op.

Medvirkende 
 Rani Mukherjee: Lachchi
 Shah Rukh Khan: Kishanlal/ånden
 Juhi Chawla: Gajrobhai
 Anupam Kherr: Kishanlals far
 Sunil Shetty: Gajrobhai´s mand
 Amithab Bachchan: Hyrden

Eksterne henvisninger 
 

Film fra 2005
Film fra Indien
Gesten

Gesten er en by i Sydjylland med , beliggende 21 km vest for Kolding, 36 km sydøst for Grindsted og 8 km nordøst for Vejen. Byen hører til Vejen Kommune og ligger i Region Syddanmark.

Gesten hører til Gesten Sogn. Gesten Kirke ligger i den gamle kirkelandsby Vester Gesten, som omkring 1920 voksede sammen med landsbyen Øster Gesten langs den gamle landevej, den nuværende hovedgade.

Faciliteter 
Gesten Skole fra 1912 har fået tilbygninger i 1960'erne, 1970'erne og 1980'erne. Den seneste om- og tilbygning fik den i 2014, hvorefter den har huset både skole, SFO og børnehave under navnet Gesten Børnecenter. Skoledelen har 102 elever, fordelt på 0.-6. klassetrin, SFO'en har plads til 70 børn og der er 37 børn i børnehavens to grupper. Børnecentret har 33 ansatte.

Gesten Fritidscenter blev indviet i 1982 og har nu også et udendørs fitnessområde. Pga. dårlig økonomi har Vejen Idrætscenter overtaget driften 1. oktober 2017. Hallen benyttes af Gesten Badmintonklub og af Gesten Idrætsforening (GIF), der tilbyder gymnastik og fodbold og arrangerer motionsløb ved den årlige byfest.

Gesten Forsamlingshus har stor sal med scene, lille sal og gammel lille sal. De tre rum er adskilt med foldedøre og kan bruges som ét rum på 260 m² og plads til 200 personer. Forsamlingshuset arrangerer månedlig fællesspisning.

Gesten har en købmandsforretning, men Gesten Kro lukkede i slutningen af maj 2018 efter at en forpagter havde drevet den i 3 år.

Historie

Landsbyerne 
I 1904 beskrives Gesten således: "Vester-Gjesten (1191 og 1329: Gæsten, c. 1340: Gestæn) med Kirke, Præstegd., Skole, Missionshus (opf. 1888), Mølle, Andelsmejeri (Kronborg) og Maskinfabrik; Øster-Gjesten med Skole, Apotek (opr. 1903), Lægebolig, Dyrlægebolig, Forsamlingshus (opf. 1879), Sparekasse (opr. 1879...Antal af Konti 452) og Telefonst." Missionshuset Zoar findes stadig, men navnet er fjernet.

Stationsbyen 
Gesten fik station på Troldhede-Kolding-Vejen Jernbane (1917-68) og var banens knudepunkt, idet sidebanen Gesten-Vejen, der blev nedlagt i 1951, her grenede fra hovedstrækningen Troldhede-Kolding. Gesten Station blev anlagt mellem de to gamle landsbyer, og et nyt stationskvarter var med til at binde dem sammen til én by. Stationsbygningen er bevaret på Stadion Alle 20. Tranestien er anlagt på 1½ km af banens tracé mellem Gesten Kærvej og Stilundvej forbi stationen.

Nye parcelhuskvarterer opstod navnlig i 1970'erne.

Noter

Eksterne kilder/henvisninger 

 6621 Gesten
 Høje målebordsblade 1842-1899 og lave målebordsblade 1901-1971

Se også 
 Gesten Lokalråd

Byer i Vejen Kommune
Stephen R.L. Clark

Stephen Richard Lyster Clark (født 30. oktober 1945) er en britisk filosof og internationalt kendt på grund af sit arbejde med dyrs rettigheder. Han er i øjeblikket professor i filosofi og Leverhulme Research Fellow ved University of Liverpool.

Han specialiserer sig i religionsfilosofi, politisk filosofi, science fiction og hvordan man bør behandle ikkemenneskelige dyr. Han er forfatter af 14 bøger, deriblandt The Moral Status of Animals (1977), From Athens to Jerusalem (1984), Animals and Their Moral Standing (1997) og Biology and Christian Ethics (2000), såvel som 60 videnskabelige artikler og kapitler i yderligere 75 bøger. Han var chefredaktør på Journal of Applied Philosophy i 11 år og er forblevet medlem af redaktionens bestyrelse.

Clark er medlem af Animal Procedures Committee, som rådgiver den britiske indenrigsminister om sager vedrørende dyreforsøg. Han er også tilknyttet The Boyd Group, en tænketank oprettet af videnskabsfolk som arbejdede med dyreforsøg og aktivister som modsatte sig det.

Han arbejder i øjeblikket på Plotinus' filosofi.

Uddannelse og akademiske stillinger 

Efter han gik ud af Nottingham High School i 1964, begyndte Clark på Balliol College, Oxford, hvor han gik fra 1964 til 1968, efterfulgt af et stipendium ved All Souls College i perioden 1968-75. Han fik sin Ph.d. i 1973.

Efter Oxford holdt han forelæsninger om moralfilosofi ved University of Glasgow i ni år indtil han blev filosofiprofessor ved University of Liverpool i 1984. Han har også arbejdet ved Vanderbilt University og afholdt et Alan Richardson stipendium ved Durham University.

Dyrs rettigheder 
Clark sidder i bestyrelsen i Center on Animal Liberation Affairs, som er det første videnskabelige center som er oprettet for at fremme debatten om dyrs frigørelse.

Værker 
 Aristotle's Man (Oxford University Press, 1975)
 The Moral Status of Animals (OUP, 1977)
 The Nature of the Beast (OUP, 1982)
 From Athens to Jerusalem (OUP, 1984)
 The Mysteries of Religion (Blackwell, 1986)
 (ed.) Berkeley: Money, Obedience and Affection (Garland Press, 1989)
 Civil Peace and Sacred Order (OUP, 1989)
 A Parliament of Souls (OUP, 1990)
 God’s World and the Great Awakening (OUP, 1991)
 How to Think about the Earth (Mowbrays, 1993)
 How to Live Forever (Routledge, 1995)
 Animals and their Moral Standing (Routledge, 1997)
 God, Religion and Reality (SPCK, 1998)
 The Political Animal (Routledge, 1999)
 Biology and Christian Ethics (Cambridge University Press, 2000)
 G.K. Chesterton: Thinking Backward, Looking Forward (Templeton, 2006)

Henvisninger 
 Dombrowski, D.A. Not Even a Sparrow Falls: The Philosophy of Stephen R. L. Clark, Michigan State University Press , 2000. 
 Stephen Clarks webside , University of Liverpool 
 Clarks C.V. 
 Stephen R. L. Clark, udvalgte værker om dyreret. 
 "On the side of the animals" , en RSPCA pamflet indeholdende bl.a. bemærkning af Clark om hans syn på dyreetik.

Noter 

Dyrs rettigheder
Filosoffer fra Storbritannien
Roald Als

Roald Als (født 2. april 1948 på Frederiksberg) er en dansk forfatter og håndtegner, primært kendt for sine satiriske avistegninger.

I 1970'erne slog han sine folder i bl.a. Hovedbladet, Politisk Revy, Ugebladet København og Levende Billeder. Fra 1980-1994 var han tilknyttet Weekendavisen og siden 1994 har han været tilknyttet Politiken. Han er kendt for sin nøjagtige streg og sine antiborgerlige og anti-EU-tegninger.

Han har illustreret bøger og skrevet kogebøger.

Han blev gift første gang i 1970 med Eliza Fonnesbech-Sandberg og anden gang i 1990 med Anette Margrethe Rasmussen.

I 2018 udkom bogen om Roald Als "Rene Linjer og Gale Streger" i anledning af tegnerens 70 års fødselsdag.

Bibliografi 
 En spøjs fætter (1986)
 Kvinderne ud af køkkenet! (1988)
 Personlig tog jeg ikke skade af at vokse op (1995)
 Vin og vrøvl (2002)
 Fru Larsen (2006)
 Kvinderne ud af køkkenet! : 20 år efter (2008)

Samlinger af tegninger 
Samlingerne af tegninger har causerende tekst af Poul Einer Hansen.
 Under gulvtæppet (1992)
 Politisk korrekt (1995)
 Fodfejl og pletskud (1997)
 Håbløst bagud (1999)
 Med ved bordet (2000)
 Frit valg på nederste hylde (2002)
 Fyringsrunde (2004)
 En god socialdemokrat (2008)

Udvalgte illustrationer 
 Greven af Monte Cristo (1991) - tekst af Alexandre Dumas den ældre
 Håndbog for halvgamle mænd (2011) - tekst af Bjarne Schilling og Gorm Vølver
 Halvgamle mænd i deres bedste alder (2012) - tekst af Bjarne Schilling og Gorm Vølver
 Den politiske tango (2012) - tekst af Ola Jørgensen
 Nullerne (2012) - tekst af Søren Mørch

Hædersbevisninger 
Han har flere gange modtaget priser og legater. Disse tæller bl.a.
Alfred Schmidts Legat (1982)
Kulturministeriets Illustratorpris (1986)
Kulturministeriets Initiativpris (1988)
Svarres Legat (1992)
Årets bladtegner (1996)
Carsten Nielsen Legat (1998)
Årets Victor (2001)
LO's kulturpris (2003)
Publicistprisen (2008)
DML's æresdiplom (2011)

Referencer

Eksterne henvisninger 
 
 
 Besøgstid 12. oktober 2008 kl. 10:03 på P1Tilrettelæggelse: Thomas Holby Hansen og Karen Secher. – Medvirkende: Roald Als m.fl.1½ times portrætsamtale med Roald Als

Faglitterære forfattere fra Danmark
Børnebogsforfattere fra Danmark
Kogebogsforfattere fra Danmark
Illustratorer fra Danmark
Tegnere fra Danmark
Journalister ved Politiken
Personer fra Frederiksberg
Dansksprogede forfattere fra Danmark
Modtagere af Publicistprisen
Åge Brodtgård

Åge Brodtgård er en fiktiv person i komikerduoen Monrad & Rislunds persongalleri.

Liv 
I duoens univers er han en legetøjsgrosserer fra Kongens Lyngby og gættemester og deltager gennem sit liv i flere quiz-shows. Bl.a. vinder han et mindre landsted i Vestjylland med tilhørende 15 hektar landbrugsjord, dog med en her i indeholdt restgæld. Brodtgård drev i en menneskealder "Brodtgårds legetøjsmagasin", hvor en af hans storsællerter var tøj til Bimser eller Bimsetøj. 

Brodtgård mister livet i en mystisk flyulykke i Satoverstyristan i det tidligere Sovjetunionen, hans død blev dog aldrig bekræftet, og hans jordiske rester aldrig lokaliseret; derfor var kisten til hans begravelse tom. Begravelsen blev alligevel gennemført med tilladelse fra ordensmagten, men dog ikke anerkendt som et ligtog, men derimod som maskerade. Før sin død, rejste Brodtgårds udenlands, men vendte tilbage til Danmark, men rejste hurtigt ud af landet igen, til Uganda, efter at han var blevet gjort bekendt med en større skattebøde.

Fiktive personer fra Danmark